pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมช.แรงงาน เร่งเครื่อง ตั้งสถาบันด้านดิจิทัล
วันศุกร์ที่ 12 กุมภาพันธ์ 2564
รมช.แรงงาน เร่งเครื่อง ตั้งสถาบันด้านดิจิทัล
รมช.แรงงาน ขานรับนโยบายนายกฯ สู่รัฐบาลดิจิทัล เดินหน้าขับเคลื่อนตั้งสถาบันพัฒนาบุคลากรดิจิทัล รับ New Normal เปิดตัวเดือนแห่งความรัก  18 กุมภาพันธ์ นี้
วันที่ 12 กุมภาพันธ์ 2564 ศาสตราจารย์นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า เพื่อให้การขับเคลื่อนยุทธศาสตร์การพัฒนากําลังคนให้พร้อมเข้าสู่ยุคเศรษฐกิจและสังคมดิจิทัล ตามนโยบายไทยแลนด์ 4.0 ของรัฐบาล ภายใต้การนําของพลเอก ประยุทธ์ จันทร์โอชา และการกํากับดูแลของพลเอก ประวิตร วงษ์สุวรรณ รองนายกรัฐมนตรี ที่มุ่งเน้นให้พัฒนากําลังคนให้มีความสามารถในการใช้เทคโนโลยีดิจิทัลอย่างชาญฉลาดในการประกอบอาชีพ ทําให้เกิดการจ้างงานที่มีคุณค่าและรองรับการเปลี่ยนแปลงโครงสร้างกําลังคนในอุตสาหกรรมการผลิต รวมถึงภาคบริการที่จะถูกทดแทนด้วยเทคโนโลยีจิทัล และกรมพัฒนาฝีมือแรงงาน เป็นหน่วยงานหลักในการพัฒนากําลังแรงงานของประเทศกว่า 37 ล้านคน จึงต้องแสวงหาความร่วมมือกับหน่วยงานต่างๆ ทั้งภาครัฐและเอกชน เพื่อร่วมกันพัฒนากําลังแรงงานดังกล่าว ให้มีศักยภาพและเพิ่มขึดความสามารถให้แก่ประเทศไทย สามารถแข่งขันกับนานาประเทศได้
รมช.แรงงาน กล่าวต่อว่า จากมติที่ประชุมของคณะกรรมการพัฒนาแรงงานและประสานงานการฝึกอาชีพแห่งชาติ (กพร.ปช.) เห็นชอบให้จัดตั้งสถาบันพัฒนาบุคลากรดิจิทัลขึ้น เพื่อทําหน้าที่เสนอนโยบาย กําหนดเป้าหมายและวางแผนการพัฒนกําลังคนด้านดิจิทัล รวมถึงจัดทําหลักสูตรการจัดฝึกอบรมให้แก่บุคลากร วิทยากรและกําลังคนในด้านดิจิทัล พร้อมทั้งดําเนินการทดสอบมาตรฐานฝีมือแรงงานแห่งชาติในสาขาที่เกี่ยวข้องกับดิจิทัลด้วย การดําเนินงานดังกล่าวจําเป็นต้องมีอุปกรณ์และเครื่องมือที่ทันสมัย ซึ่งล่าสุดบริษัท หัวเว่ย เทคโนโลยี (ประเทศไทย) จํากัด ได้ร่วมเป็นภาคีเครือข่ายการพัฒนาทักษะฝีมือ สนับสนุนอุปกรณ์และเครื่องมือที่จําเป็นต่อการจัดฝึกอบรม เพื่อใช้ประจําที่สถาบันพัฒนาบุคลากรดิจิทัล พร้อมจัดส่งวิทยากรให้ความรู้แก่บุคลากรหรือครูฝึกของกรมพัฒนาฝีมือแรงงาน เพื่อให้สามารถนําไปขยายผลถ่ายทอดไปยังกําลังแรงงานทั่วประเทศต่อไป
สถาบันพัฒนาบุคลากรดิจิทัล ตั้งอยู่ที่ชั้น 6 อาคาร 25 ปี กรมพัฒนาฝีมือแรงงาน โดยจะมีพิธีรับมอบอุปกรณ์และเครื่องมือ เพื่อใช้ประจําที่สถาบันดังกล่าว ในวันที่ 18 กุมภาพันธ์ 2564 ณ ห้องจอมพล ป.พิบูลย์สงคราม ชั้น 5 อาคารกระทรวงแรงงาน โดยในวันดังกล่าวจะมีการจัดงานสัมมนา การพัฒนาทักษะเทคโนโลยีดิจิทัลเพื่อยกระดับธุรกิจและอุตสาหกรรม เพื่อรับฟังข้อมูลและแลกเปลี่ยนวิสัยทัศน์ จํานวน 3 หัวข้อ 5G สําหรับอุตสาหกรรมยุค 4.0 การจัดการองค์กรเพื่อการเปลี่ยนแปลงของภาคอุตสาหกรรม และการบริการระบบคลาวด์ของหัวเว่ยสําหรับภาคอุตสาหกรรม โดยผู้เชี่ยวชาญจากบริษัท หัวเว่ย เทคโนโลยี (ประเทศไทย) จํากัด ผู้ประกอบกิจการในภาคธุรกิจและภาคอุตสาหกรรม ที่สนใจเข้ารับฟัง online สามารถลงทะเบียนได้ที่ https://forms.gle/95XGDVFAu4gowwfC9 หรือ ลงทะเบียนเข้าร่วมสัมมนาในห้องประชุม https://forms.gle/RqrRx9rZx7F9BUicA ภายในวันที่ 16 กุมภาพันธ์ 2564 นี้เท่านั้น
“การจัดงานในครั้งนี้ จะทําให้ผู้ประกอบกิจการในภาคธุรกิจและภาคอุตสาหกรรมของประเทศ ได้เกิดความเข้าใจ ตระหนักและให้ความสําคัญต่อการพัฒนาบุคลากร เพื่อรองรับเทคโนโลยีดิจิทัล รวมถึงประชาสัมพันธ์การให้บริการของกรมพัฒนาฝีมือแรงงาน กระทรวงแรงงาน ที่ได้จัดตั้งสถาบันพัฒนาบุคลากรดิจิทัลขึ้น เพื่อให้ผู้ประกอบกิจการ รวมถึงพี่น้องแรงงานทุกคนที่มีความสนใจ เกิดการรับรู้และสามารถเข้าถึงบริการของภาครัฐต่อไป” รมช.แรงงานกล่าวในท้ายสุด
รัฐบาลไทย-ข่าวทำเนียบรัฐบาล-สธ. ย้ำ DMHTT เป็นโซเชียลวัคซีน สร้างภูมิคุ้มกันโควิด 19
วันเสาร์ที่ 13 กุมภาพันธ์ 2564
สธ. ย้ํา DMHTT เป็นโซเชียลวัคซีน สร้างภูมิคุ้มกันโควิด 19
กระทรวงสาธารณสุข ย้ําประชาชนปฏิบัติตามมาตรการป้องกันโรค DMHTT เว้นระยะห่าง สวมหน้ากากอนามัย ล้างมือบ่อยๆ ตรวจวัดอุณหภูมิ และสแกนไทยชนะ/ หมอชนะ สร้างภูมิคุ้มกันโรคโควิด 19 ด้วยตนเอง เป็นวัคซีนสังคม สอดคล้องกับผลสํารวจ ดีดีซีโพลล์ ล่าสุด
กระทรวงสาธารณสุข ย้ําประชาชนปฏิบัติตามมาตรการป้องกันโรคDMHTT เว้นระยะห่าง สวมหน้ากากอนามัย ล้างมือบ่อยๆ ตรวจวัดอุณหภูมิ และสแกนไทยชนะ/ หมอชนะ สร้างภูมิคุ้มกันโรคโควิด 19 ด้วยตนเอง เป็นวัคซีนสังคม สอดคล้องกับผลสํารวจ ดีดีซีโพลล์ ล่าสุด ประชาชนมีการสวมหน้ากากในช่วงที่ไม่มีอาการและการเว้นระยะห่างเพิ่มขึ้น ต้องการฉีดวัคซีนป้องกันโรคโควิด19 แม้ไม่มีรายงานผู้ติดเชื้อ เจ็บป่วย และเสียชีวิต ร้อยละ 69.8
นายแพทย์ณรงค์ สายวงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า ภาพรวมสถานการณ์โรคโควิด19 ขณะนี้มีแนวโน้มดีขึ้น สามารถจํากัดวงการแพร่ระบาดได้ ยังคงค้นหาเชิงรุกในกลุ่มเสี่ยงอย่างต่อเนื่อง ซึ่งพบผู้ติดเชื้อลดลง อย่างไรก็ตาม รัฐบาลได้มอบให้กระทรวงสาธารณสุข เร่งจัดหาวัคซีนให้กับประชาชนไทยและกลุ่มเสี่ยงที่อยู่ในประเทศไทยทุกคน ซึ่งการจัดหาและการฉีดวัคซีนเป็นไปตามแผนที่วางไว้ นอกจากนี้ ผลสํารวจ การรับรู้ ทัศนคติ และพฤติกรรมสุขภาพของประชาชนเรื่องโรคโควิด 19 หรือดีดีซีโพลล์ของกรมควบคุมโรค ออนไลน์ล่าสุดครั้งที่ 25 ระหว่างวันที่ 26 มกราคม – 8 กุมภาพันธ์ 2564 มีผู้ตอบแบบสอบถาม 2,879 คน พบว่า ประชาชนมีการสวมหน้ากากในช่วงที่ไม่มีอาการและการเว้นระยะห่างเพิ่มขึ้น มีผู้ที่อยากฉีดวัคซีนแม้ไม่มีรายงานผู้ติดเชื้อ เจ็บป่วย และเสียชีวิตร้อยละ 69.8 โดยผู้ที่ไม่ต้องการฉีดหรือไม่แน่ใจว่าจะฉีด ส่วนหนึ่งคิดว่าสามารถดูแลป้องกันตนเองได้ ซึ่งมาตรการ DMHTT คือ การเว้นระยะห่าง สวมหน้ากากอนามัย 100% ล้างมือบ่อยๆ ตรวจวัดอุณหภูมิ และสแกนไทยชนะ/ หมอชนะ นับเป็นการสร้างภูมิคุ้มกันโรคโควิด 19 ด้วยตนเอง เป็นวัคซีนสังคมหรือโซเชียลวัคซีน ที่จะช่วยทุกคนปลอดภัยจากโรคโควิด 19 และเป็นจุดแข็งของระบบการควบคุมป้องกันโรคของประเทศไทย จึงขอย้ําให้ประชาชนใช้ชีวิตแบบ New Normal แม้จะได้รับการฉีดวัคซีนแล้ว
นอกจากนี้ ได้ให้สํานักงานสาธารณสุขจังหวัดต้องเร่งสื่อสารให้ประชาชน โดยเฉพาะกลุ่มเสี่ยงให้เข้าใจถึงประโยชน์ของการได้รับวัคซีน ซึ่งจะช่วยลดความรุนแรงของโรค ลดอัตราการเสียชีวิต ที่สําคัญคือลดการแพร่กระจายเชื้อ ลดการระบาดของโรค รวมทั้งวัคซีนที่ประเทศไทยได้จัดหาสําหรับคนไทยเป็นวัคซีนที่มีความปลอดภัยสูง และมีประสิทธิผลในระดับที่องค์การอนามัยโลกยอมรับ มีขั้นตอนการให้บริการวัคซีนที่เป็นระบบ ได้มาตรฐาน ต้องรอสังเกตอาการ30 นาที และมีการติดตามผลทาง Line OA หมอพร้อม
************************** 13 กุมภาพันธ์ 2564
รัฐบาลไทย-ข่าวทำเนียบรัฐบาล-นายกรัฐมนตรีติดตามการทำงาน มอบกำลังใจทีมแพทย์ สาธารณสุข ฝ่ายความมั่นคง  มั่นใจ โควิด-19 ควบคุมได้
วันเสาร์ที่ 13 กุมภาพันธ์ 2564
นายกรัฐมนตรีติดตามการทํางาน มอบกําลังใจทีมแพทย์ สาธารณสุข ฝ่ายความมั่นคง  มั่นใจ โควิด-19 ควบคุมได้
โฆษกรัฐบาลเผยนายกรัฐมนตรีติดตามการทํางาน มอบกําลังใจทีมแพทย์ สาธารณสุข ฝ่ายความมั่นคง  มั่นใจ โควิด-19 ควบคุมได้
วันนี้(13ก.พ.64)นายอนุชาบูรพชัยศรีโฆษกประจําสํานักนายกรัฐมนตีเผยพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมรับทราบความคืบหน้าการดําเนินงานที่เกี่ยวข้องกับสถานการณ์การแพร่ระบาดโควิด19ทั้งการแพทย์สาธารณสุขการดูแลคนไทยเดินทางกลับจากต่างประเทศการยับยั้งการกระทําผิดกฎหมายรวมทั้งเตรียมพร้อมวัคซีนเพื่อคนไทย โดยการรายงานของศูนย์บริหารสถานการณ์โควิด19ล่าสุดพบว่า สถานที่ควบคุมโรคแห่งรัฐ(State Quarantine)ทั้งหมด579แห่งแบ่งเป็นState Quarantine (SQ) 152แห่งยังคงมีห้องรับได้14,119ห้องและLocal Quarantine (LQ)จํานวน427แห่งพร้อมใช้งาน195แห่ง/เตรียมพร้อม232แห่งสามารถรองรับ10,257คน โรงพยาบาลสนามจัดตั้งแล้วใน6จังหวัดได้แก่จ.ปทุมธานีจ.อ่างทองจ.สมุทรสาครจ.จันทบุรีจ.ชลบุรีและจ.ระยองปัจจุบันเปิดให้บริการ3,092เตียงFactory Quarantine (FQ)ในจ.สมุทรสาคร2,389เตียง และช่วยคนไทยในต่างประเทศกลับประเทศไทยแล้วในช่วง4 เมษายน2563 - 8 ก.พ. 2564จํานวน 167,617คนทั้งจากเที่ยวบินและจากด่านชายแดนทั้งทางบกและทางน้ํา
ด้านการยับยั้งการแพร่ระบาดภายในประเทศมีการจัดตั้งจุดตรวจควบคุมการแพร่ระบาดของโรคโควิด- 19โดยเหล่าทัพและตํารวจทั่วประเทศ1,522จุดรวมทั้งจัดชุดสายตรวจคัดกรองบุคคลเพื่อควบคุมการแพร่ระบาดของโรคโควิด- 19อย่างต่อเนื่องขณะที่การดําเนินการป้องกันและสกัดกั้นผู้หลบหนีเข้าเมืองโดยผิดกฎหมายโดยกระทรวงมหาดไทยตั้งจุดตรวจและจุดสกัดจํานวน127จุดตรวจคัดกรองบุคคลจํานวน9,882คน
สําหรับความคืบหน้าการพัฒนาวัคซีนป้องกันโรคโควิด–19คณะกรรมการโรคติดต่อแห่งชาติมีแผนการกระจายวัคซีน63ล้านโดส โดย2ล้านโดสให้กลุ่มเป้าหมายในพื้นที่จังหวัดควบคุมสูงสุดและเข้มงวดและอีก61ล้านโดสจะกระจายไปยังจังหวัดที่พบผู้ป่วยโดยวางแผนฉีดวัคซีน10ล้านโดสต่อเดือนมีโรงพยาบาลรัฐและเอกชนให้บริการกว่า1,000แห่งและอยู่ระหว่างการพิจารณาขยายไปให้บริการณรพ.สตด้วยซึ่งคาดว่าจะสามารถเริ่มใช้วัคซีนได้ภายในเดือนก.พ. 2564
โฆษกประจําสํานักนายกรัฐมนตรีกล่าวเพิ่มเติมว่านายกรัฐมนตรีมอบกําลังใจแก่ผู้ปฎิบัติหน้าที่ทุกหน่วยงานพร้อมย้ําว่าเมื่อทราบปัญหาแล้วต้องเร่งดําเนินการแก้ไขโดยเร็ว และพร้อมเข้าร่วมแก้ปัญหาของทุกหน่วยงาน ด้วยความมั่นใจว่าโควิด-19สามารถควบคุมได้เพราะคนไทยร่วมมือกันด้วยดีตามแนวทาง“รวมไทยสร้างชาติฝ่าวิกฤตโควิด-19“
——————-
รัฐบาลไทย-ข่าวทำเนียบรัฐบาล-รัฐบาลเชิญชวนผู้มีปัญหาบัตรเครดิต-สินเชื่อส่วนบุคคล รับข้อเสนอไกล่เกลี่ย บรรเทาผลกระทบจากสถานการณ์โควิด
วันเสาร์ที่ 13 กุมภาพันธ์ 2564
รัฐบาลเชิญชวนผู้มีปัญหาบัตรเครดิต-สินเชื่อส่วนบุคคล รับข้อเสนอไกล่เกลี่ย บรรเทาผลกระทบจากสถานการณ์โควิด
รองโฆษกรัฐบาลเผยรัฐบาลเชิญชวนผู้มีปัญหาบัตรเครดิต-สินเชื่อส่วนบุคคล รับข้อเสนอไกล่เกลี่ย บรรเทาผลกระทบจากสถานการณ์โควิด
วันที่13ก.พ.น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่ารัฐบาลมีความห่วงใยปัญหาปากท้องของประชาชนในช่วงสถานการณ์โควิด-19จึงได้ทยอยออกมาตรการช่วยเหลือค่าครองชีพต่างๆขณะเดียวกันก็ให้ความสําคัญกับการยสนับสนุนให้ประชาชนรักษาวินัยการเงินที่อาจเกิดปัญหาได้ในช่วงที่เศรษฐกิจได้รับผลกระทบจากหลายปัจจัย
ทั้งนี้พล.อ.ประยุทธ์จันทร์โอชานายกรัฐมนตรีและรมว.กลาโหมมีนโยบายให้ทุกหน่วยงานที่เกี่ยวข้องให้ความช่วยเหลือประชาชนเต็มที่โดยเฉพาะการดูแลไม่ให้เกิดปัญหาข้อมูลเครดิตการผิดนัดชําระจนกระทบต่อการประกอบอาชีพในระยะยาว
น.ส.ไตรศุลีกล่าวว่าล่าสุดธนาคารแห่งประเทศไทยร่วมกับกรมบังคับคดีกระทรวงยุติธรรมประสานความร่วมมือกับผู้ให้บริการบัตรเครดิตและสินเชื่อกว่า22แห่งจัดมหกรรมไกล่เกลี่ยหนี้บัตรเครดิตและสินเชื่อส่วนบุคคลซึ่งรัฐบาลขอเชิญชวนให้ผู้กําลังประสบปัญหาเข้าร่วม
ทั้งนี้มหกรรมไกล่เกลี่ยหนี้บัตรเครดิตและสินเชื่อส่วนบุคคลมีข้อเสนอผ่อนปรนสําหรับลูกหนี้3กลุ่มกลุ่มที่1กลุ่มลูกหนี้NPLที่มีคําพิพากษาและเข้าสู่กระบวนการบังคับคดีแล้วมีข้อเสนอให้ชําระเฉพาะเงินต้นไม่มีดอกเบี้ยโดยมีการวางกรอบการชําระหนี้ไว้3ระยะคือภายใน3เดือนภายใน3ปีและภายใน5ปีหากชําระได้ตามแผนก็จะยกดอกเบี้ยให้ลูกหนี้
กลุ่มที่2ลูกหนี้NPLที่ยังไม่ถูกฟ้องร้องหรือถูกฟ้องแล้วเมื่อสมัครเข้าร่วมมหกรรมฯจะมีการรับเรื่องเข้าเป็นส่วนหนึ่งในกระบวนการไกล่เกลี่ยหนี้ของศาลพร้อมกันนี้ยังมีข้อเสนอผ่อนชําระระยะยาวเช่นภายใน10ปีเป็นต้น
กลุ่มที่3กลุ่มที่ขาดสภาพคล้องชั่วคราวค้างชําระเกิน3เดือนโดยธนาคารแห่งประเทศไทยจะช่วยแปรสภาพหนี้เป็นระยะยาวคิดดอกเบี้ยในอัตราที่ลดลง
น.ส.ไตรศุลีกล่าวว่าประชาชนที่มีปัญหาด้านการชําระหนี้สามารถเข้าร่วมมหกรรมไกล่เกลี่ยหนี้ฯด้วยการลงทะเบียนผ่านช่องทางออนไลน์ระหว่างวันที่14ก.พ.ถึง14เม.ย.ทางเว็บไซต์ของสํานักงานศาลยุติธรรมกรมบังคับคดี ธนาคารแห่งประเทศไทยและศูนย์คุ้มครองผู้ใช้บริการทางการเงิน(ศคง.)ซึ่งภายหลังการลงทะเบียนเป็นที่เรียบร้อยแล้วจะมีเจ้าหน้าที่ติดต่อกลับภายใน1สัปดาห์สอบถามข้อมูลเพิ่มเติมโทร1213
“รัฐบาลขอเชิญชวนประชาชนที่มีปัญหาด้านการชําระหนี้บัตรเครดิตและสินเชื่อบุคคลเข้าร่วมโครงการเพื่อเปิดให้มีการไกล่เกลี่ยหนี้พร้อมยื่นข้อเสนอเพื่อหาทางออกร่วมกันระหว่างลูกหนี้กับสถาบันการเงินแก้ไขปัญหาหนี้สินของประชาชนในช่วงสถานการณ์ของโรคโควิด-19ซึ่งส่งผลกระทบต่อประชาชนเป็นวงกว้างโดยเฉพาะมหกรรมไกล่เกลี่ยครั้งนี้จะเป็นประโยชน์อย่างมากสําหรับผู้ที่ถูกบังคับคดียึดทรัพย์ขายทอดตลาดจะสามารถไกล่เกลี่ยกับเจ้าหนี้แทนการยึดทรัพย์ได้น.ส.ไตรศุลีกล่าว
อย่างไรก็ตามก่อนหน้าจะมีมหกรรมไกล่เกลี่ยหนี้ฯธนาคารแห่งประเทศไทยมีหลายมาตรการที่ช่วยดูแลเครดิตให้ประชาชน ไม่ว่าจะเป็น'ทางด่วนแก้หนี้'สําหรับประชาชนและธุรกิจที่เป็นลูกหนี้ที่กําลังเดือดร้อนโดยจะช่วยรับเรื่องและเป็นตัวกลางในการส่งข้อมูลติดต่อหรือเจรจากับผู้ให้บริการทางการเงินในกรณีจําเป็น และมีช่องทาง'คลินิกแก้หนี้'เพื่อช่วยแก้ปัญหาหนี้บัตรเครดิตและสินเชื่อส่วนบุคคลที่ค้างชําระและเป็นNPLกับผู้ให้บริการเพียงรายเดียวหรือหลายรายรวมทั้งหนี้ที่อยู่ในกระบวนการของศาลและมีคําพิพากษาแล้ว
_________
รัฐบาลไทย-ข่าวทำเนียบรัฐบาล-นายกฯ ขอบคุณ ส.ส.ทุกฝ่าย ทำหน้าที่ได้อย่างสมบูรณ์ พร้อมรับข้อเสนอแนะปรับใช้ เพื่อประโยชน์สูงสุดของประชาชน
วันอาทิตย์ที่ 21 กุมภาพันธ์ 2564
นายกฯ ขอบคุณ ส.ส.ทุกฝ่าย ทําหน้าที่ได้อย่างสมบูรณ์ พร้อมรับข้อเสนอแนะปรับใช้ เพื่อประโยชน์สูงสุดของประชาชน
นายกรัฐมนตรี ขอบคุณ ส.ส.ทุกฝ่าย ทําหน้าที่ได้อย่างสมบูรณ์ พร้อมรับข้อเสนอแนะปรับใช้ เพื่อประโยชน์สูงสุดของประชาชน
เมื่อวันที่ 21 ก.พ. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ขอบคุณสภาผู้แทนราษฎร ในการอภิปรายไม่ไว้วางใจรัฐมนตรี ระหว่างวันที่ 16-19 ก.พ. และลงมติวันที่ 20 ก.พ. ที่ผ่านมา โดยทั้งพรรคร่วมรัฐบาลและฝ่ายค้าน ต่างช่วยกันทําให้ทุกอย่างผ่านไปได้อย่างราบรื่น บรรยากาศโดยรวมเป็นไปด้วยความเรียบร้อย ทุกฝ่ายต่างทําหน้าที่ของตัวเองได้อย่างสมบูรณ์ ข้อมูลต่างๆทั้งการอภิปรายและตอบอภิปราย ล้วนเกิดประโยชน์ต่อประชาชน โดย พล.อ.ประยุทธ์ ให้ความสําคัญกับการทํางานของสภาผู้แทนราษฎร พร้อมรับข้อเสนอแนะไปปรับใช้ต่อไป
น.ส.ไตรศุลี กล่าวว่า พล.อ.ประยุทธ์ ยังขอบคุณส่วนข้าราชการ ในการจัดเตรียมข้อมูลรองรับการอภิปราย ตลอดจนขอบคุณประชาชน ที่ติดตามการอภิปรายไม่ไว้วางใจครั้งนี้ด้วย โดยภายหลังการอภิปรายไม่ไว้วางใจ พล.อ.ประยุทธ์ ได้ขอให้คณะรัฐมนตรี(ครม.) นําข้อมูลข้อเสนอแนะจากฝ่ายค้านที่เป็นประโยชน์มาพิจารณาเพื่อปรับใช้ ซึ่งหลายเรื่องเป็นสิ่งที่รัฐบาลกําลังดําเนินการอยู่ ขณะที่หลายประเด็น ก็จะช่วยเพิ่มประสิทธิภาพการบริหารงานของรัฐบาลให้ดียิ่งขึ้น ดังนั้นในการทํางาน จึงไม่ได้มองแค่ว่า เป็นแนวความคิดของรัฐบาลหรือฝ่ายค้าน แต่มองที่ประโยชน์ของประชาชนเป็นสําคัญ เมื่อทําแล้วเกิดประโยชน์ต่อประชาชน ก็ควรทํา
น.ส.ไตรศุลี กล่าวว่า นอกจากนี้ นายกรัฐมนตรี ได้กําชับให้รัฐมนตรีที่ถูกอภิปราย ได้ชี้แจงเพิ่มเติมเพื่อสร้างความเข้าใจต่อทุกภาคส่วน ในประเด็นที่มียังมีข้อสงสัย ยังไม่ชัดเจน โดยสามารถสร้างความเข้าใจได้หลายช่องทาง ไม่ว่าจะเป็นรูปแบบการสื่อสารปกติของทางราชการหรือสื่อออนไลน์ที่เข้าถึงประชาชนโดยง่าย และขอให้รัฐมนตรีทุกคน มุ่งมั่นตั้งใจทํางานต่อไป เร่งผลักดันนโยบาย แผนการ โครงการต่างๆ เพื่อแก้ไขปัญหาของประเทศชาติเป็นการด่วน ลดช่องโหว่ แก้ไขปัญหาและอุปสรรคเพื่อให้การทํางานมีประสิทธิภาพยิ่งขึ้น พร้อมประสานความร่วมมือทํางานแบบบูรณาการ เพื่อประโยชน์สูงสุดของประเทศชาติและประชาชน
..........................
รัฐบาลไทย-ข่าวทำเนียบรัฐบาล-รัฐบาลเร่งผลิตกำลังคนรองรับ 10 อุตสาหกรรมเป้าหมาย ผ่านกองทุนเงินให้กู้ยืมเพื่อการศึกษา (กยศ.) ลดเงินต้น ลดดอกเบี้ย กู้เรียนในสาขาที่เป็นความต้องการของตลาดแรงงาน
วันอาทิตย์ที่ 21 กุมภาพันธ์ 2564
รัฐบาลเร่งผลิตกําลังคนรองรับ 10 อุตสาหกรรมเป้าหมาย ผ่านกองทุนเงินให้กู้ยืมเพื่อการศึกษา (กยศ.) ลดเงินต้น ลดดอกเบี้ย กู้เรียนในสาขาที่เป็นความต้องการของตลาดแรงงาน
รัฐบาลเร่งผลิตกําลังคนรองรับ 10 อุตสาหกรรมเป้าหมาย ผ่านกองทุนเงินให้กู้ยืมเพื่อการศึกษา (กยศ.) ลดเงินต้น ลดดอกเบี้ย กู้เรียนในสาขาที่เป็นความต้องการของตลาดแรงงาน
นายอนุชา บูรพชัยศรี โฆษกประจําสํานักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญในการสร้างโอกาสให้เด็กและเยาวชนไทยทุกคนโดยเฉพาะเด็กยากจนหรือเด็กด้อยโอกาส ให้เข้าถึงการศึกษา เพื่อผลิตกําลังคนใน 10 อุตสาหกรรมเป้าหมาย และ 3 โครงสร้างพื้นฐาน เพื่อป้อนกําลังคนในสาขาที่เป็นความต้องการในพื้นที่เขตเศรษฐกิจพิเศษและวิชาชีพสาขาขาดแคลน ให้สอดคล้องกับแนวนโยบายไทยแลนด์ 4.0 และเศรษฐกิจ BCG (Bio-Circular-Green Economy)
กยศ. จึงได้สนองนโยบายรัฐบาล ด้วย “โครงการส่งเสริมการพัฒนาทุนมนุษย์ (Human Capital)” ซึ่งดําเนินการระหว่างปีการศึกษา 2562 – 2566 สําหรับนักศึกษาผู้กู้ยืมเงินในระดับปริญญาตรี เมื่อสําเร็จการศึกษาในสาขาวิชาที่กําหนดจะคิดดอกเบี้ยอัตราไม่เกิน ร้อยละ 0.5 ต่อปี และได้ส่วนลดเงินต้นร้อยละ 30 สําหรับนักเรียน/นักศึกษาผู้กู้ยืมเงินในระดับอาชีวศึกษา เมื่อสําเร็จการศึกษา ในสาขาวิชาที่กําหนดจะคิดดอกเบี้ยอัตราไม่เกินร้อยละ 0.5 ต่อปี และได้ส่วนลดเงินต้นร้อยละ 50
โดย 10 อุตสาหกรรมเป้าหมาย ได้แก่ อุตสาหกรรมยานยนต์แห่งอนาคต อุตสาหกรรมอิเล็กทรอนิกส์อัจฉริยะ อุตสาหกรรมท่องเที่ยวกลุ่มรายได้ดีและการท่องเที่ยวเชิงสุขภาพ การเกษตรและเทคโนโลยีชีวภาพ อุตสาหกรรมแปรรูปอาหาร อุตสาหกรรมหุ่นยนต์ อุตสาหกรรมการบินและโลจิสติกส์ อุตสาหกรรมเชื้อเพลิงชีวภาพและเคมีชีวภาพ อุตสาหกรรมดิจิทัลและอุตสาหกรรมแพทย์ครบวงจร รวมทั้ง 3 โครงสร้างพื้นฐาน ได้แก่ อุตสาหกรรมระบบราง อุตสาหกรรมพาณิชย์นาวีและอุตสาหกรรมโลจิสติกส์ โดยในปีการศึกษา 62 และ 63 มีนักศึกษาเข้าร่วมโครงการแล้ว 59,874 คนและ 65,217คน ตามลําดับ
โฆษกประจําสํานักนายกรัฐมนตรี เผยว่า ที่ผ่านมา กยศ. ยังได้มีมาตรการช่วยเหลือผู้กู้ยืมในช่วงโควิด-19 เช่น
• ได้กําหนดลดเบี้ยปรับ 100% สําหรับผู้กู้ยืมที่ค้างชําระหนี้และปิดบัญชีสิ้นสุด 30 มิถุนายน 2564
• ลดเบี้ยปรับ 80% เฉพาะผู้กู้ยืมที่ยังไม่ถูกดําเนินคดีที่ชําระหนี้ค้างให้มีสถานะปกติสิ้นสุด 30 มิถุนายน 2564
• ลดเงินต้น 5% สําหรับผู้กู้ยืมที่ไม่เคยผิดชําระหนี้และชําระหนี้ปิดบัญชีในคราวเดียวกันสิ้นสุด 30 มิถุนายน 2564
• ลดอัตราเบี้ยปรับจาก 7.5% เหลือ 0.5% ถึง 30 มิถุนายน 2564
• พักชําระหนี้ให้แก่ผู้กู้ยืมที่มีบัตรสวัสดิการแห่งรัฐ 2 ปี (2563-2564
ทั้งนี้ ตั้งแต่ปี 2539 มีผู้กู้เงินกองทุนไปแล้ว 5,972,343 ราย เป็นเงินกู้ 655,146 ล้านบาท และสําหรับสถานะ กยศ. ณ สิ้นปี 2563 จากผู้กู้จํานวน 5.9 ล้านราย มีผู้กู้ปิดบัญชีไปแล้ว 1,343,496 ราย อยู่ระหว่างปลอดหนี้ 998,512 ราย และอยู่ในระหว่างชําระหนี้ 3,567,661 ราย และจากผู้ที่อยู่ระหว่างผ่อนชําระหนี้ 3.5 ล้านราย มีผู้กู้ยืมผิดนัดชําระหนี้ จํานวน 2,209,509 ราย คิดเป็นเงินต้นค้างชําระ จํานวน 78,506 ล้านบาท โดยในปีการศึกษา 2563 กยศ.ให้กู้ยืม 600,000 ราย จํานวนเงิน 33,000 ล้านบาท และกองทุนบริหารจัดการโดยไม่ได้ใช้เงินงบประมาณแผ่นดินตั้งแต่ปี 2561 แล้ว
..................
รัฐบาลไทย-ข่าวทำเนียบรัฐบาล-กระทรวงวัฒนธรรม โดยกรมการศาสนา เชิญชวนพุทธศาสนิกชน ร่วมสืบทอดพระพุทธศาสนา เนื่องในวันมาฆบูชา วิถีใหม่
วันพุธที่ 24 กุมภาพันธ์ 2564
กระทรวงวัฒนธรรม โดยกรมการศาสนา เชิญชวนพุทธศาสนิกชน ร่วมสืบทอดพระพุทธศาสนา เนื่องในวันมาฆบูชา วิถีใหม่
กระทรวงวัฒนธรรม โดยกรมการศาสนา เชิญชวนพุทธศาสนิกชน ร่วมสืบทอดพระพุทธศาสนา เนื่องในวันมาฆบูชา วิถีใหม่
วันพุธที่ ๒๔ กุมภาพันธ์ ๒๕๖๔ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการแถลงข่าวกิจกรรมส่งเสริมพระพุทธศาสนา เนื่องในเทศกาลวันมาฆบูชา พุทธศักราช ๒๕๖๔ ณ บริเวณโถงชั้น ๑ อาคารวัฒนธรรมวิศิษฏ์ กระทรวงวัฒนธรรม พร้อมด้วยผู้บริหารกระทรวงวัฒนธรรม เครือข่ายองค์กรทางศาสนา เข้าร่วม
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า ในปีพุทธศักราช ๒๕๖๔ นี้ กระทรวงวัฒนธรรม โดยกรมการศาสนา กําหนดจัดกิจกรรมส่งเสริมพระพุทธศาสนา เนื่องในเทศกาลวันมาฆบูชา ระหว่างวันที่ ๒๐ – ๒๖ กุมภาพันธ์ ๒๕๖๔ ทั้งในส่วนกลางและส่วนภูมิภาคทั่วประเทศ ซึ่งสถานการณ์การแพร่ระบาดของโรค
ติดเชื้อไวรัสโคโรนา ๒๐๑๙ (COVID-19) ส่งผลให้เกิดข้อจํากัดในการดําเนินกิจกรรม ดังนั้น กระทรวงวัฒนธรรม โดยกรมการศาสนา จึงได้มุ่งเน้นในเรื่องของ การสร้างการรับรู้ องค์ความรู้ ความสําคัญของวันมาฆบูชา รวมถึงการส่งเสริม เชิญชวน ให้พุทธศาสนิกชน ร่วมกิจกรรมทางพระพุทธศาสนา ในรูปแบบวิถีใหม่ (New normal) โดยจัดกิจกรรมเวียนเทียนออนไลน์ ผ่านทางไลน์ แอพลิเคชั่น (Line Application) วันสําคัญทางพระพุทธศาสนา หรือทาง https://เวียนเทียนออนไลน์มาฆบูชา2564.com และจัดทําสติกเกอร์ไลน์ “พี่โชคดี น้องมีบุญ” เนื่องในวันมาฆบูชา เพื่อร่วมส่งความสุข ส่งกําลังใจ ให้คิดดี ทําดี ทําจิตใจให้บริสุทธิ์ ในช่วงวันสําคัญทางพระพุทธศาสนา รวมทั้งจัดกิจกรรมการประกวดออกแบบภาพโปสเตอร์วันสําคัญทางพระพุทธศาสนา ในหัวข้อ “วันมาฆบูชา” ประเภทนักเรียน นิสิต นักศึกษา และประชาชน
สําหรับกิจกรรมในส่วนกลาง กรมการศาสนา กระทรวงวัฒนธรรม ร่วมกับ คณะสงฆ์วัดสระเกศ จัดพิธีเจริญพระพุทธมนต์ ตักบาตร และเวียนเทียน เนื่องในวันมาฆบูชา ในวันที่ ๒๖ กุมภาพันธ์ ๒๕๖๔ เวลา ๐๗.๐๐ น. ณ บริเวณพระบรมบรรพต (ภูเขาทอง) วัดสระเกศ เขตป้อมปราบศัตรูพ่าย กรุงเทพมหานคร โดยสามารถรับชมการถ่ายทอดสดพิธีเจริญพระพุทธมนต์ผ่าน Facebook กรมการศาสนา และในส่วนภูมิภาคจัดกิจกรรมฯ ตามบริบทของแต่ละพื้นที่โดยปฏิบัติตามมาตรการและคําแนะนําของศูนย์บริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) อย่างเคร่งครัด
อนึ่ง วันมาฆบูชา ปีนี้ ตรงกับวันศุกร์ที่ ๒๖ กุมภาพันธ์ ๒๕๖๔ เป็นวันสําคัญทางพระพุทธศาสนา คือ
เป็นวันเพ็ญเดือน มาฆมาส ที่พระสงฆ์จํานวน ๑,๒๕๐ รูป เดินทางมาเฝ้าพระพุทธเจ้าพร้อมกันโดยมิได้นัดหมาย ภิกษุเหล่านั้นล้วนเป็นเอหิภิกขุ คือ ได้รับการอุปสมบทจากพระพุทธเจ้าและเป็นพระอรหันต์ ในวันดังกล่าว พระพุทธเจ้าทรงแสดงโอวาทปาติโมกข์ เป็นการวางหลักธรรมทาง พระพุทธศาสนา ไว้ ๓ ประการ คือ ไม่ทําความชั่วทั้งปวง ทําแต่ความดี ทําจิตใจให้ผ่องใส
รัฐบาลไทย-ข่าวทำเนียบรัฐบาล-ข่าวดี! เพิ่มจุดลงทะเบียน “เราชนะ” ใกล้ที่ไหนไปที่นั่น
วันพุธที่ 24 กุมภาพันธ์ 2564
ข่าวดี! เพิ่มจุดลงทะเบียน “เราชนะ” ใกล้ที่ไหนไปที่นั่น
...
แจ้งข่าวบอกกล่าว การเพิ่มจุดรับลงทะเบียน “เราชนะ” เพิ่มเติม
สําหรับประชาชนกลุ่มไม่มีสมาร์ทโฟน
และกลุ่มที่ต้องการความช่วยเหลือเป็นพิเศษ
.
นอกจากจะลงทะเบียนที่สาขาและจุดบริการเคลื่อนที่
ของ ธ.กรุงไทย ได้แล้ว
ยังสามารถลงทะเบียน ได้ที่สาขาหรือจุดบริการ
ของ ธ.ออมสิน ธ.ก.ส. สํานักงานคลังจังหวัด สํานักงานสรรพสามิตพื้นที่
และสํานักงานสรรพากรพื้นที่ทั่วประเทศ
ตั้งแต่วันที่ 22 ก.พ. – 5 มี.ค. 64
ทําให้มีจุดรับบริการลงทะเบียน รวมอย่างน้อย 3,500 แห่ง
.
ล่าสุด มีผู้ที่ผ่านการคัดกรองคุณสมบัติ
และยืนยันการใช้สิทธิ์ร่วมโครงการฯ แล้ว
จํานวน 11,989,928 คน
.
มีกลุ่มผู้ที่ต้องการความช่วยเหลือเป็นพิเศษ
มาลงทะเบียนแล้วจํานวน 571,797 คน
.
เกิดการใช้จ่ายวงเงินสิทธิ์
เป็นเงินหมุนเวียนในระบบเศรษฐกิจมากกว่า 24,571 ล้านบาท
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ตั้ง “คลินิกเพื่อผู้สูงอายุ” วันอาทิตย์
วันพุธที่ 24 กุมภาพันธ์ 2564
ตั้ง “คลินิกเพื่อผู้สูงอายุ” วันอาทิตย์
...
ปี 2564 เป็นปีที่ประเทศไทยเข้าสู่
สังคมสูงอายุโดยสมบูรณ์
ดังนั้น การดูแลสุขภาพผู้สูงอายุจึงเป็นเรื่องสําคัญ
.
“คลินิกพิเศษเฉพาะทางโรคผู้สูงอายุ” วันอาทิตย์
เป็นทางเลือกที่ภาครัฐริเริ่มขึ้น
เพื่อรองรับผู้ป่วยสูงอายุที่จะเพิ่มขึ้นในอนาคต
.
ระยะแรก จะเปิดให้บริการนําร่อง
ที่โรงพยาบาลศูนย์อุดรธานี จ.อุดรธานี
ก่อนขยายไปทั่วประเทศในเดือน เม.ย. 64 นี้
.
บริการทางการแพทย์มีหลายอย่าง
เช่น ตรวจรักษาโรคข้อเข่าเสื่อม ระบบปัสสาวะ
เจ็บป่วยทั่วไป การผ่าตัด ฯลฯ
.
คลินิกพิเศษนี้ จะช่วยให้ผู้ป่วยสูงอายุและญาติมิตร
มีโอกาสพูดคุยกับแพทย์พยาบาลมากขึ้น
ซึ่งจะทําให้เกิดความเข้าใจอันดีระหว่างกัน
และสามารถปฏิบัติตัวได้อย่างถูกต้อง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรุงไทยปิดสาขาอ่างทองชั่วคราว พบไทม์ไลน์ผู้ป่วยโควิด-19 มาใช้บริการ สั่งตรวจ “ไม่พบ” พนักงานติดเชื้อ
วันพุธที่ 24 กุมภาพันธ์ 2564
กรุงไทยปิดสาขาอ่างทองชั่วคราว พบไทม์ไลน์ผู้ป่วยโควิด-19 มาใช้บริการ สั่งตรวจ “ไม่พบ” พนักงานติดเชื้อ
ธ.กรุงไทยแจ้งปิดสาขาอ่างทองชั่วคราว ตั้งแต่วันที่ 24  -28 ก.พ. หลังได้รับแจ้งจากสาธารณสุขจังหวัดว่าผู้ติดเชื้อโควิด-19  มาใช้บริการลงทะเบียนเราชนะกลุ่มไม่มีสมาร์ทโฟน ที่จุดบริการบริเวณโรงจอดรถด้านหลังอาคารที่ทําการสาขาอ่างทอง เมื่อวันที่ 18 ก.พ.2564
ธนาคารกรุงไทยแจ้งปิดสาขาอ่างทองชั่วคราว ตั้งแต่วันที่ 24 -28 กุมภาพันธ์ หลังได้รับแจ้งจากสาธารณสุขจังหวัดว่า ผู้ติดเชื้อโควิด-19 มาใช้บริการลงทะเบียนเราชนะกลุ่มไม่มีสมาร์ทโฟน ที่จุดบริการบริเวณโรงจอดรถด้านหลังอาคารที่ทําการสาขาอ่างทอง เมื่อวันที่ 18 กุมภาพันธ์ 2564 และได้เข้ารับการรักษาที่โรงพยาบาลอ่างทอง เมื่อวันที่ 22 กุมภาพันธ์ที่ผ่านมา
ทั้งนี้ ในการเปิดรับลงทะเบียนเราชนะ ธนาคารจัดให้มีจุดคัดกรองโควิด-19 ในทุกจุดบริการ ให้พนักงานและลูกค้าสวมใส่หน้ากากอนามัย พร้อมจัดเว้นระยะห่างในระหว่างการรอรับบริการ โดยพบว่า ณ จุดคัดกรอง ของจุดบริการสาขาอ่างทาง ซึ่งดําเนินการคัดกรองโดยอาสาสมัครสาธารณสุข (อสม.) โดยลูกค้าคนดังกล่าว ไม่มีไข้ และไม่มีอาการใดๆ
หลังได้รับแจ้งธนาคารได้ดําเนินการตามมาตรการป้องกันโควิด-19 โดยให้พนักงานที่ปฏิบัติงานในวันที่ 18 กุมภาพันธ์ 2564 เข้ารับการตรวจหาเชื้อทันที ผลการตรวจ ไม่พบพนักงานติดเชื้อ อย่างไรก็ตาม ธนาคารให้พนักงาน Work From Home เพื่อสังเกตดูอาการเป็นเวลา 14 วัน โดยสับเปลี่ยนพนักงานชุดใหม่ให้บริการแทน โดยในระหว่างปิดทําการสาขาอ่างทอง เพื่อทําความสะอาดฆ่าเชื้อโรค ลูกค้าสามารถใช้บริการสาขาใกล้เคียงได้แก่ สาขาป่าโมก สาขาโพธิ์ทอง และสาขาวิเศษชัยชาญ นอกจากนี้ ธนาคารได้สั่งห้ามพนักงานทุกคน ทุกสาขา เดินทางไปในสถานที่ที่มีผู้คนหนาแน่น ตามคําสั่งราชการอย่างเคร่งครัด
รัฐบาลไทย-ข่าวทำเนียบรัฐบาล-เปิดให้ยื่นเปลี่ยน รพ.ประกันสังคมได้ถึง 31 มี.ค. นี้
วันพุธที่ 24 กุมภาพันธ์ 2564
เปิดให้ยื่นเปลี่ยน รพ.ประกันสังคมได้ถึง 31 มี.ค. นี้
...
ผู้ประกันตน ที่ใช้สิทธิประกันสังคมฟังทางนี้
สํานักงานประกันสังคม เปิดให้ผู้ประกันตน
สามารถแจ้งขอเปลี่ยนแปลงสถานพยาบาลประจําปี 2564 ได้
.
ด้วยเหตุจําเป็นไม่ได้รับความสะดวก
ในการเข้ารับบริการทางการแพทย์
ณ สถานพยาบาลที่เลือกไว้ก่อนหน้านี้
เช่น ย้ายที่พักอาศัย ย้ายสถานที่ทํางาน เป็นต้น
.
สามารถแจ้งเปลี่ยนด้วยตนเองได้ที่
สํานักงานประกันสังคมทุกแห่งทั่วประเทศ
หรือทํารายการผ่านระบบออนไลน์
ที่เว็บไซต์สํานักงานประกันสังคมwww.sso.go.th
และแอปพลิเคชัน ของสํานักงานประกันสังคม
ได้ตั้งแต่บัดนี้ - 31 มี.ค. 64
.
หากมีข้อสงสัย สอบถามข้อมูลเพิ่มเติมได้ที่
สํานักงานประกันสังคมพื้นที่ทุกแห่งทั่วประเทศ
หรือ สายด่วนกระทรวงแรงงาน โทร.1506
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เตือนห้ามแลกเงิน – ขายสิทธิ์ “เราชนะ” เข้าข่ายผิดฐาน “ฉ้อโกง”
วันพุธที่ 24 กุมภาพันธ์ 2564
เตือนห้ามแลกเงิน – ขายสิทธิ์ “เราชนะ” เข้าข่ายผิดฐาน “ฉ้อโกง”
...
แจ้งเตือน ผู้ได้รับสิทธิ์โครงการเราชนะ
ที่ได้รับเงินช่วยเหลือเพื่อบรรเทาภาระค่าครองชีพ
จากผลกระทบจากการแพร่ระบาดของโรคโควิด-19
กว่า 31 ล้านคน ต้องระวัง
.
รู้หรือไม่ว่า ผู้ที่จะได้รับสิทธิ์ตามโครงการ
ต้องมีคุณสมบัติตามที่กําหนด
ทําให้สิทธิ์ที่ได้รับนั้นเป็นสิทธิ์จําเพาะบุคคล
ไม่สามารถโอน แลกเปลี่ยนหรือมอบให้กับผู้อื่นได้
เช่นเดียวกับโครงการ "เราเที่ยวด้วยกัน”
.
จึงขอย้ําเตือนว่า สิทธิ์ตามโครงการ "เราชนะ" นั้น
ไม่สามารถแลกเปลี่ยนเป็นเงินสดได้
ดังนั้น ผู้ที่รับซื้อสิทธิ์ และผู้ที่ขายสิทธิ์ อาจมีความผิดฐาน "ฉ้อโกง"
และหากเป็นการกระทําผิดผ่านระบบคอมพิวเตอร์
ก็อาจมีความผิดตาม พ.ร.บ. คอมพิวเตอร์ อีกด้วย
.
กรณีพบเห็นพฤติกรรม
ที่ไม่เป็นไปตามเงื่อนไขของโครงการ
สามารถแจ้งเบาะแส รวมถึงส่งหลักฐานการกระทําผิด
ทางไปรษณีย์มาได้ที่
สํานักงานเศรษฐกิจการคลัง กระทรวงการคลัง
ถนนพระราม 6 แขวงสามเสนใน เขตพญาไท กรุงเทพฯ 10400
หรือ e-mail wewin@fpo.go.th
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปูพรม! ลุยตรวจสอบสินค้าราคาแพงทั่วประเทศ
วันพุธที่ 24 กุมภาพันธ์ 2564
ปูพรม! ลุยตรวจสอบสินค้าราคาแพงทั่วประเทศ
...
จากกรณีพบร้านค้าที่ร่วมโครงการเราชนะ
ฉวยโอกาสปรับขึ้นราคาสินค้าอุปโภค – บริโภค
กระทรวงพาณิชย์จึงเร่งจัดเจ้าหน้าที่ทุกจังหวัด
ตรวจสอบร้านค้าที่ร่วมโครงการฯ โดยด่วน
.
ย้ํา! ร้านค้าต้องปิดป้ายแสดงราคาให้ชัดเจน
มิเช่นนั้นจะมีโทษปรับสูงสุด 1 หมื่นบาท
และห้ามจําหน่ายสินค้าราคาสูงเกินควร
หากพบหลักฐานจะดําเนินคดีเด็ดขาด
ตามมาตรา 29 โทษจําคุกไม่เกิน 7 ปี
ปรับไม่เกิน 1.4 แสนบาท หรือทั้งจําทั้งปรับ
.
โดยเฉพาะร้านธงฟ้าฯ ที่หากพบการกระทําผิด
จะถูกยกเลิกจากโครงการ และไม่สามารถจําหน่ายสินค้า
ให้กับผู้ถือบัตรสวัสดิการแห่งรัฐได้อีกต่อไป
.
หากประชาชนพบเห็นพฤติกรรมดังกล่าว
แจ้งได้ที่ สายด่วน 1569 หรือ สนง.พาณิชย์ทุกจังหวัด
Cr. กรมการค้าภายใน กระทรวงพาณิชย์
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ขึ้นทะเบียนวัคซีน "ซิโนแวค” แล้ว
วันพุธที่ 24 กุมภาพันธ์ 2564
ขึ้นทะเบียนวัคซีน "ซิโนแวค” แล้ว
...
เป็นข่าวที่น่ายินดี “วัคซีนซิโนแวค”
ได้รับการขึ้นทะเบียนจาก อย. เป็นที่เรียบร้อย
โดยเมื่อผ่านการรับรองแล้วก็สามารถนําไปฉีด
ให้กับประชาชนในประเทศได้
.
ในวันพรุ่งนี้ วัคซีนซิโนแวคล็อตแรก 200,000 โดส
จะเดินทางมาถึงประเทศไทย เวลาประมาณ 09.45 น.
ด้วยเที่ยวบินขนส่งสินค้า (Cargo) TG 675
เส้นทางปักกิ่ง - กรุงเทพฯ ณ ท่าอากาศยานสุวรรณภูมิ
.
สําหรับวัคซีนล็อตสอง 8 แสนโดส
และล็อตสาม 1 ล้านโดส จะทยอยตามมา
ในเดือน มี.ค. - เม.ย. และส่วนหนึ่งจะใช้สําหรับ
ฉีดในเข็มที่ 2 สําหรับผู้ที่ได้ฉีดวัคซีนเข็มแรกไปแล้ว
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ลุย! จ้างงานใน 4,009 ตำบล สร้างกลุ่มเกษตรทฤษฎีใหม่
วันพุธที่ 24 กุมภาพันธ์ 2564
ลุย! จ้างงานใน 4,009 ตําบล สร้างกลุ่มเกษตรทฤษฎีใหม่
...
โครงการ 1 ตําบล 1 เกษตรทฤษฎีใหม่
เปิดรับเกษตรกรที่อยากพัฒนาอาชีพตนเอง
ให้เป็นการเกษตรแบบยั่งยืน คุ้มค่า
และใช้พื้นที่อย่างมีประสิทธิภาพ
.
โดยรับสมัครและคัดเลือกเกษตรกร
จาก 4,009 ตําบล 75 จังหวัด
ตําบลละ 2 รายขึ้นไป แต่ไม่เกิน 50 ราย
รวมแล้ว 32,000 ราย ทั่วประเทศ
.
และจ้างงานแรงงาน ตําบลละ 1 คนขึ้นไป
แต่ไม่เกิน 25 คน รวมเป็น 16,000 คน
เพื่อช่วยดําเนินงานโครงการ
ได้รับค่าตอบแทนเดือนละ 9,000 บาท
.
เกษตรกรที่เข้าร่วมโครงการ จะได้รับการฝึกอบรม
ความรู้เศรษฐกิจพอเพียง และเกษตรทฤษฎีใหม่
ที่สําคัญคือ กรมพัฒนาที่ดิน จะไปขุดบ่อเก็บน้ําให้
ช่วยปรับปรุงดิน และสนับสนุนปัจจัยการผลิต
ที่เหมาะสมกับพื้นที่ เช่น พืช สัตว์ ประมง
.
ปัจจุบัน มีผู้เข้าร่วมโครงการแล้ว
เป็น เกษตรกร 20,583 ราย
โดยยังเปิดรับสมัครจนถึงสิ้น มี.ค.64
ส่วนแรงงานสมัครครบตามจํานวนแล้ว
.
เกษตรกรที่สนใจ สมัครได้ที่
สํานักงานเกษตรอําเภอ
หรือที่https://ntag.moac.go.th/
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-งานแถลงข่าวการดำเนินการของกระทรวงพาณิชย์
วันพุธที่ 24 กุมภาพันธ์ 2564
งานแถลงข่าวการดําเนินการของกระทรวงพาณิชย์
งานแถลงข่าวการดําเนินการของกระทรวงพาณิชย์เกี่ยวกับการฉวยโอกาสโก่งราคาสินค้าตามโครงการคนละครึ่งและเราชนะ
ตามที่ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ได้สั่งการปลัดกระทรวงพาณิชย์ให้พาณิชย์ทุกจังหวัดลงพื้นที่ตรวจตราราคาสินค้าโดยเข้มงวด ป้องปรามไม่ให้มีการฉวยโอกาสขึ้นราคาสินค้า โดยเฉพาะร้านค้าในโครงการของรัฐบาล
นายสุพพัต อ่องแสงคุณ รองปลัดกระทรวงพาณิชย์ ในฐานะโฆษกกระทรวง เปิดเผยว่า กระทรวงพาณิชย์ได้มีการสั่งการให้สํานักงานพาณิชย์จังหวัดทั่วประเทศ ดําเนินการกํากับดูแล ไม่ให้มีการจําหน่ายสินค้าราคาแพงเกินสมควร และปิดป้ายแสดงสินค้าให้ชัดเจน ตาม พรบ. ว่าด้วยราคาสินค้าและบริการ พ.ศ. 2542 โดยให้สํานักงานพาณิชย์จังหวัดตรวจติดตามสถานการณ์การจําหน่ายสินค้า โดยเฉพาะกลุ่มร้านค้าที่เข้าร่วมโครงการของรัฐบาล ไม่ว่าจะเป็นเราชนะ คนละครึ่ง รวมถึงร้านธงฟ้าประชารัฐ อย่างใกล้ชิด พร้อมชี้แจงสร้างความเข้าใจในการปฏิบัติตาม พรบ. ว่าด้วยราคาสินค้าและบริการฯ ให้มีการปิดป้ายแสดงราคาอย่างชัดเจน ตรวจสอบการจําหน่าย และป้องปรามการฉวยโอกาสขึ้นราคาสินค้าแพงเกินสมควร กรณีมีข้อร้องเรียนการกระทําความผิด ให้ดําเนินการตรวจสอบโดยเร็วและดําเนินการตามกฎหมายอย่างเฉียบขาด และรายงานผลให้กระทรวงฯ ทราบทันที
เพื่อให้เป็นที่รับรู้แก่ประชาชนทั่วไป ให้สํานักงานพาณิชย์จังหวัดประชาสัมพันธ์การดําเนินการ โดยเน้นการป้องปรามการกระทําความผิดของร้านค้า หากพบหลักฐานว่าร้านค้าใดจําหน่ายสินค้าราคาแพงเกินสมควร จะถูกดําเนินคดีตามมาตรา 29 โดยมีโทษปรับไม่เกิน 140,000 บาท จําคุกไม่เกิน 7 ปี หรือทั้งจําทั้งปรับ หากประชาชนพบการกระทําความผิดให้แจ้งสายด่วนกรมการค้าภายใน 1569 หรือสํานักงานพาณิชย์จังหวัดทั่วประเทศ
รัฐบาลไทย-ข่าวทำเนียบรัฐบาล-พิธีเปิดโครงการให้ความรู้การจัดสิ่งอำนวยความสะดวกสำหรับคนพิการในสถานที่สาธารณะ
วันพุธที่ 24 กุมภาพันธ์ 2564
พิธีเปิดโครงการให้ความรู้การจัดสิ่งอํานวยความสะดวกสําหรับคนพิการในสถานที่สาธารณะ
วันที่ 22 ก.พ. 2564 เวลา 09.00 น. น.ท.รณกร เฉลิมแสนยากร รองผู้อํานวยการท่าอากาศยานดอนเมือง (สายปฏิบัติการ) ผู้แทนผู้อํานวยการท่าอากาศยานดอนเมือง เป็นประธานในพิธีเปิดโครงการให้ความรู้การจัดสิ่งอํานวยความสะดวกสําหรับคนพิการในสถานที่สาธารณะ
โดยมี นางสาว สราญภัทร อนุมัติราชกิจ อธิบดีกรมส่งเสริมเเละพัฒนาคุณภาพชีวิตคนพิการ กล่าวแนะนําโครงการ ซึ่งจัดขึ้นโดยกรมส่งเสริมและพัฒนาคุณภาพชีวิตคนพิการ กระทรวงการพัฒนาสังคมและความมั่นคงของมนุษย์ เพื่อดําเนินการประเมินการจัดสิ่งอํานวยความสะดวกในพื้นที่สาธารณะสําหรับคนพิการ โดยจัดทําเป็นแบบรายการตรวจสอบสิ่งอํานวยความสะดวกสําหรับคนพิการ (Checklist) พร้อมลงพื้นที่ดูงาน รวมถึงให้ข้อเสนอแนะสําหรับปัญหาต่าง ๆ เพื่อให้ทีมคนพิการได้เห็นภาพกระบวนขาเข้า - ขาออก ในการเดินทางมาใช้บริการได้อย่างเข้าถึง ถูกต้อง และใช้ประโยชน์ได้ และเพื่อให้เป็นไปตามมาตรฐานสิ่งอํานวยความสะดวกและการใช้บริการสําหรับคนพิการมีผู้เข้าร่วมโครงการ ประกอบด้วย ประธานทูตอารยสถาปัตย์ มูลนิธิอารยสถาปัตย์เพื่อคนทั้งมวล, ประธานคณะติดตามการทํางานระบบราง ภาคีเครือข่ายขนส่งมวลชนทุกคนต้องขึ้นได้, ผู้จัดการโครงการพัฒนาและขับเคลื่อนระบบขนส่งสาธารณะเพื่อคนทั้งมวล, ภาคีเครือข่ายขนส่งมวลชนทุกคนต้องขึ้นได้, ผู้แทนคณะกรรมการว่าด้วยสิทธิคนพิการแห่งสหประชาชาติ, ผู้แทนสมาคมคนตาบอดแห่งประเทศไทย, เจ้าหน้าที่ท่าอากาศยาน, เจ้าหน้าที่การรถไฟแห่งประเทศไทย, เจ้าหน้าที่แขวงทางหลวง กทม., เจ้าหน้าที่กรมส่งเสริมและพัฒนาคุณภาพชีวิตคนพิการ และผู้มีส่วนเกี่ยวข้อง ณ อาคารผู้โดยสาร ท่าอากาศยานดอนเมือง (ทดม.)
ทั้งนี้ ทดม. ในฐานะผู้ให้บริการท่าอากาศยานมีความมุ่งมั่นในการยกระดับการให้บริการและสิ่งอํานวยความสะดวกต่าง ๆ โดยคํานึงถึงความปลอดภัยของผู้โดยสารและผู้ใช้บริการ เพื่อการให้บริการที่มีคุณภาพ ปราศจากข้อจํากัดในการเข้าถึงของผู้ใช้งาน และสร้างความพึงพอใจสูงสุด ภายใต้คําขวัญ "ปลอดภัยคือมาตรฐาน บริการคือหัวใจ" ผู้โดยสารและผู้ใช้บริการสามารถแนะนําหรือติชม ทดม. ได้ที่ศูนย์ประชาสัมพันธ์ ทดม. โทร 02 535 1192 ตลอด 24 ชั่วโมง
รัฐบาลไทย-ข่าวทำเนียบรัฐบาล-การประชุมคณะกรรมการอ้อยและน้ำตาลทราย ครั้งที่ 2/2564
วันพุธที่ 24 กุมภาพันธ์ 2564
การประชุมคณะกรรมการอ้อยและน้ําตาลทราย ครั้งที่ 2/2564
การประชุมคณะกรรมการอ้อยและน้ําตาลทราย ครั้งที่ 2/2564
นายอําพันธุ์เวฬุตันติรองปลัดกระทรวงเกษตรและสหกรณ์เข้าร่วมการประชุมคณะกรรมการอ้อยและน้ําตาลทรายครั้งที่2/2564ในฐานะกรรมการ(ผู้แทนกระทรวงเกษตรและสหกรณ์)โดยมีนายกอบชัยสังสิทธิสวัสดิ์ปลัดกระทรวงอุตสาหกรรมเป็นประธานณห้องประชุมชั้น1สํานักงานคณะกรรมการอ้อยและน้ําตาลทรายซึ่งที่ประชุมได้หารือและพิจารณาในประเด็นต่างๆที่สําคัญเช่นการเห็นชอบแต่งตั้งผู้แทนโรงงานและผู้แทนชาวไร่อ้อยเป็นกรรมการในคณะกรรมการบริหารตามพ.ร.บ.อ้อยและน้ําตาลทรายพ.ศ. 2527การอนุมัติประมาณการรายจ่ายงบประมาณกองทุนอ้อยและน้ําตาลทรายประจําปี2564ของสํานักงานคณะกรรมการอ้อยและน้ําตาลทราย(เพิ่มเติม)โครงการพัฒนาด้านอ้อยปี2564การเห็นชอบกําหนดนโยบายการอนุญาตให้โรงงานน้ําตาลจําหน่ายน้ําตาลทรายดิบภายในราชอาณาจักรฤดูการผลิตปี2563/2564การเห็นชอบกําหนดวันปิดหีบอ้อยผลิตน้ําตาลทรายฤดูการผลิตปี2563/2564การเห็นชอบจัดสรรน้ําตาลทรายภายใต้โควตาสหรัฐอเมริกาประจําปี2564ประกาศและระเบียบคณะกรรมการอ้อยและน้ําตาลทรายที่เกี่ยวข้องรวมถึงการเห็นชอบการปรับแผนการดําเนินการตามมาตรการแก้ไขปัญหาอ้อยไฟไหม้ในฤดูการผลิตปี2564/2565และฤดูการผลิตปี2565/2566เป็นต้น
รัฐบาลไทย-ข่าวทำเนียบรัฐบาล-เชื่อมข้อมูลหน่วยงานรัฐ ด้วย NSW
วันพุธที่ 24 กุมภาพันธ์ 2564
เชื่อมข้อมูลหน่วยงานรัฐ ด้วย NSW
...
เคยไหม? ติดต่อหน่วยงานราชการแต่ละครั้ง
ต้องเตรียมเอกสาร ถ่ายสําเนาทีละหลายชุด
...แต่ปัญหาเหล่านี้จะหมดไป ด้วย
National Single Window (NSW)
.
ซึ่งก็คือ ระบบกลางเชื่อมโยงข้อมูลอิเล็กทรอนิกส์
ให้หน่วยงานรัฐสามารถแชร์ข้อมูลหลังบ้านกันได้
เช่น เอกสาร – ข้อมูลของประชาชน
สําหรับการยื่นเอกสารหรือขอใบอนุญาตต่าง ๆ
ที่แต่ละหน่วยต้องใช้เอกสาร/แบบฟอร์มเหมือนกัน
.
เป็นการช่วยประชาชนลดขั้นตอนงานเอกสาร
ลดการจ่ายค่าธรรมเนียม แถมประหยัดเวลา
และยังสามารถตรวจสอบได้ง่ายขึ้นอีกด้วย
.
โดยขณะนี้ได้มีการเปลี่ยนแบบฟอร์ม
ในการยื่นทําธุรกรรมภาครัฐไปแล้วกว่า 70 แบบฟอร์ม
รองรับการเชื่อมข้อมูลทั้งภาครัฐ เอกชน และระหว่างประเทศ
Cr. กระทรวงดิจิทัลเพื่อเศรษฐกิจและสังคม
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไฟเขียว ค่าจ้างมาตรฐานฝีมือ 3 กลุ่ม 13 สาขาอาชีพ ‘ช่าง’
วันพุธที่ 24 กุมภาพันธ์ 2564
ไฟเขียว ค่าจ้างมาตรฐานฝีมือ 3 กลุ่ม 13 สาขาอาชีพ ‘ช่าง’
...
เคาะแล้ว กับการกําหนดเพิ่มอัตราค่าจ้างตามมาตรฐานฝีมือ
'3 กลุ่มแรงงาน 13 สาขาอาชีพ'
ที่ผ่านความเห็นชอบจากครม. แล้ว
.
3 กลุ่มสาขาอาชีพ ประกอบด้วย
1. กลุ่มช่างอุตสาหการ ได้แก่
• ช่างกลึง อัตราค่าจ้าง 460 - 630 บาท/วัน
• ช่างควบคุมเครื่องกลึง CNC อัตราค่าจ้าง 470 - 675 บาท/วัน
• ช่างควบคุมเครื่อง Wire Cut อัตราค่าจ้าง 480 บาท/วัน
• ช่างเชื่อมอาร์กโลหะด้วยมือ อัตราค่าจ้าง 465 - 630 บาท/วัน
.
2. กลุ่มช่างไฟฟ้า อิเล็กทรอนิกส์และคอมพิวเตอร์ ได้แก่
• ช่างไฟฟ้าภายนอกอาคาร อัตราค่าจ้าง 450 บาท/วัน
• ช่างโทรคมนาคม (ไมโครเวฟและการสื่อสารดาวเทียม)
อัตราค่าจ้าง 450 บาท/วัน
• ช่างควบคุมด้วยระบบโปรแกรมเมเบิ้ลลอจิกคอนโทรลเลอร์ (PLC)
อัตราค่าจ้าง 450 - 540 บาท/วัน
• ช่างไฟฟ้าสําหรับอุตสาหกรรมการจัดประชุม
และการแสดงสินค้า (MICE) อัตราค่าจ้าง 440 บาท/วัน
• ช่างติดตั้งระบบโซลาร์เซลล์ อัตราค่าจ้าง 450 บาท/วัน
.
3. กลุ่มช่างเครื่องกล ได้แก่
• พนักงานควบคุมเครื่องจักรรถยกไฟฟ้า อัตราค่าจ้าง 430 บาท/วัน
• พนักงานควบคุมเครื่องจักรรถยกใช้เครื่องยนต์
อัตราค่าจ้าง 430 บาท/วัน
• ช่างตั้งศูนย์และถ่วงล้อรถยนต์ อัตราค่าจ้าง 415 บาท/วัน
• ช่างซ่อมรถจักรยานยนต์ อัตราค่าจ้าง 415 บาท/วัน
.
ซึ่งการกําหนดอัตราค่าจ้างตามมาตรฐานฝีมือนี้
เพื่อส่งเสริมให้ลูกจ้างที่ผ่านการทดสอบมาตรฐานฝีมือแรงงาน
ในแต่ละสาขาอาชีพและแต่ละระดับ
ได้รับค่าจ้างที่เหมาะสม เป็นธรรม
สอดคล้องกับทักษะฝีมือ ความรู้ ความสามารถ
และการจ้างงานในตลาดแรงงาน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การประชุมเพื่อติดตามการดำเนินงานของสำนักงานปลัดกระทรวงอุตสาหกรรม
วันพุธที่ 24 กุมภาพันธ์ 2564
การประชุมเพื่อติดตามการดําเนินงานของสํานักงานปลัดกระทรวงอุตสาหกรรม
รองปลัดฯ วรวรรณ เป็นประธานการประชุมเพื่อติดตามการดําเนินงานของสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-เคาะ! สินเชื่อ “มีที่ มีเงิน” ช่วย SMEs ท่องเที่ยว
วันพุธที่ 24 กุมภาพันธ์ 2564
เคาะ! สินเชื่อ “มีที่ มีเงิน” ช่วย SMEs ท่องเที่ยว
...
ข่าวดีสําหรับผู้ประกอบการด้านท่องเที่ยว
รัฐบาลออกโครงการสินเชื่อดอกเบี้ยต่ํา “มีที่ มีเงิน”
เปิดโอกาสให้ SMEs ในภาคธุรกิจท่องเที่ยว
นําที่ดิน/สิ่งปลูกสร้างที่มีโฉนด แปลงเป็นเงินสดได้
.
ใช้เพียงโฉนดที่ดินเป็นหลักประกัน
ไม่ต้องผ่านการตรวจสอบเครดิตบูโร
ยื่นกู้กับ ธ.ออมสิน โดยให้วงเงินสูงสุด 70% จากราคาประเมิน
แต่ไม่เกิน 10 ล้านบาท สําหรับบุคคลธรรมดา
และไม่เกิน 50 ล้านบาท สําหรับนิติบุคคล
.
กําหนดระยะเวลากู้ 3 ปี คิดอัตราดอกเบี้ย 0.1% ในปีแรก
โดยสามารถยื่นขอสินเชื่อได้ตั้งแต่วันนี้ - 30 มิ.ย. 64
.
สามารถลงทะเบียนร่วมโครงการได้ที่www.gsb.or.th
หรือสอบถามเพิ่มเติมได้ที่ ธ.ออมสิน โทร. 1115
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.ยุติธรรม​ เป็นสักขีพยานรับมอบอุปกรณ์ตรวจวิเคราะห์สารเสพติดชนิดพกพาจาก UNODC เผยเครื่องใหม่ช่วยให้ผลตรวจแม่นยำขึ้น เสริมแกร่งการตรวจสารเคมีและสารตั้งต้น
วันพุธที่ 24 กุมภาพันธ์ 2564
รมว.ยุติธรรม​ เป็นสักขีพยานรับมอบอุปกรณ์ตรวจวิเคราะห์สารเสพติดชนิดพกพาจาก UNODC เผยเครื่องใหม่ช่วยให้ผลตรวจแม่นยําขึ้น เสริมแกร่งการตรวจสารเคมีและสารตั้งต้น
นายสมศักดิ์ เทพสุทิน รัฐมนตรีว่าการกระทรวงยุติธรรม ร่วมเป็นสักขีพยานในการรับมอบอุปกรณ์ตรวจวิเคราะห์สารเสพติดและสารเคมีโดยใช้เทคนิค Raman Spectroscopy ชนิดพกพา จาก สํานักงานว่าด้วยยาเสพติดและอาชญากรรมแห่งสหประชาชาติ
ในวันพุธที่ ๒๔ กุมภาพันธ์ ๒๕๖๔ เวลา ๐๙.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม ร่วมเป็นสักขีพยานในการรับมอบอุปกรณ์ตรวจวิเคราะห์สารเสพติดและสารเคมีโดยใช้เทคนิค Raman Spectroscopy ชนิดพกพา จาก สํานักงานว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime : UNODC) เพื่อนําไปใช้ประโยชน์ในการทดสอบสารต้องสงสัยในภาคสนาม ได้อย่างรวดเร็วและแม่นยํามากขึ้น โดยมี นายวิชัย ไชยมงคล เลขาธิการคณะกรรมการป้องกันและปราบปรามยาเสพติด (เลขาธิการ ป.ป.ส.) และนายเจเรมี ดักลาส ผู้แทนจาก UNODC ประจําภูมิภาคเอเชียตะวันออกเฉียงใต้และแปซิฟิก เข้าร่วมงาน ณ ศูนย์วิทยาศาสตร์ยาเสพติด สถาบันวิชาการและตรวจพิสูจน์ยาเสพติด สํานักงาน ปปส. กรุงเทพมหานคร (ทุ่งสองห้อง)
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า การส่งมอบอุปกรณ์ตรวจวิเคราะห์สารเสพติดและสารเคมีชนิดพกพาในครั้งนี้ เป็นไปตามแผน ที่จะเพิ่มศักยภาพในการตอบโต้ผู้ผลิตยาเสพติดที่ได้มีการพัฒนาการผลิตยาเสพติด โดยเปลี่ยนแปลงจากยาเสพติดจากพืช มาเป็นยาเสพติดสังเคราะห์ โดยสํานักงาน ป.ป.ส. ได้รับความร่วมมือจาก สํานักงานว่าด้วยยาเสพติดและอาชญากรรมแห่งสหประชาชาติ (UNODC) นําเอาเทคโนโลยีที่มีความทันสมัยมาช่วยในการทดสอบสารเสพติดและสารเคมี ซึ่งอุปกรณ์ตรวจวิเคราะห์ดังกล่าวใช้เทคนิค Raman Spectroscopy ชนิดพกพา ทาง UNODC ได้มอบให้สํานักงาน ป.ป.ส. จํานวน ๒ เครื่อง เพื่อใช้ประโยชน์ในการเสริมประสิทธิภาพการสกัดกั้นยาเสพติดที่ลักลอบลําเลียงเข้ามาตามแนวชายแดน และเพื่อใช้ในการตรวจสารเสพติดและสารเคมีที่ลักลอบนําเข้ามาทาง ท่าอากาศยาน ท่าเรือ และพื้นที่อื่นๆ ทั่วประเทศ
รัฐมนตรีว่าการกระทรวงยุติธรรม กล่าวอีกว่า “ขอขอบคุณ UNODC อีกครั้งสําหรับความร่วมมือครั้งนี้ ซึ่งปฏิเสธไม่ได้ว่าในการแก้ปัญหายาเสพติดนั้น การบูรณาการความร่วมมือกันของหน่วยงานภาคีระดับประเทศและระดับภูมิภาคเป็นสิ่งสําคัญ เพราะนอกจากจะหาแนวทางแก้ปัญหาร่วมกันแล้ว ยังได้แลกเปลี่ยนเรียนรู้ และส่งเสริมการทํางานให้กันอีกด้วย ทั้งนี้ สํานักงาน ป.ป.ส. และ UNODC หลังจากนี้จะพัฒนาความร่วมมือในการแก้ไขปัญหายาเสพติดในระดับประเทศ และระดับภูมิภาค โดยจะสนับสนุนการฝึกอบรมให้แก่เจ้าหน้าที่ สนับสนุนอุปกรณ์ที่จําเป็น เน้นความร่วมมือในหลายมิติ อาทิ การควบคุมชายแดนเพื่อต่อต้านการลักลอบค้ายาเสพติดข้ามชาติ การพัฒนาศักยภาพเจ้าหน้าที่ในการสืบสวนสอบสวนการกระทําความผิดที่เกี่ยวข้องกับยาเสพติดโดยใช้สกุลเงินดิจิทัลหรือคริปโตเคอร์เรนซี และเว็บลับ การลักลอบค้ายาเสพติดทางทะเล การศึกษาวิจัยสถานการณ์ยาเสพติดในภูมิภาค ตลอดจนการป้องกันการใช้ยาเสพติดในกลุ่มเด็ก เยาวชน และประชาชนทั่วไป เป็นต้น”
รัฐบาลไทย-ข่าวทำเนียบรัฐบาล-กสร.จับมือสมาคมความปลอดภัยฯ ฝึกฟรีเจ้าหน้าที่ด้านความปลอดภัย มุ่งลดการเกิดอุบัติเหตุและโรคเนื่องจากการทำงาน
วันพุธที่ 24 กุมภาพันธ์ 2564
กสร.จับมือสมาคมความปลอดภัยฯ ฝึกฟรีเจ้าหน้าที่ด้านความปลอดภัย มุ่งลดการเกิดอุบัติเหตุและโรคเนื่องจากการทํางาน
กรมสวัสดิการและคุ้มครองแรงงานร่วมกับสมาคมส่งเสริมความปลอดภัยและอนามัยในการทํางาน (ประเทศไทย) ในพระราชูปถัมภ์ฯ จัดอบรมเจ้าหน้าที่ความปลอดภัยในการทํางาน ฟรีของขวัญปีใหม่ 2564 จากกระทรวงแรงงาน เพื่อลดการเกิดอุบัติเหตุและโรคเนื่องจากการทํางาน
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายอภิญญา สุจริตตานันท์ อธิบดีกรมสวัสดิการและคุ้มครองแรงงาน เป็นประธานเปิดโครงการส่งเสริมและสนับสนุนภาคีเครือข่ายด้านความปลอดภัย อาชีวอนามัย และสภาพแวดล้อมในการทํางาน (SHAWPAT CSR) เมื่อวันที่ 24 กุมภาพันธ์ 2564 ณ ห้องประชุมเกวลินสฤษดิ์ สมาคมส่งเสริมความปลอดภัยและอนามัยในการทํางาน (ประเทศไทย) ในพระราชูปถัมภ์ฯ เปิดเผยว่า รัฐมนตรีว่าการกระทรวงแรงงาน มีนโยบายที่มุ่งพัฒนาคนให้มีความรู้ความเข้าใจเกี่ยวกับความปลอดภัยในการทํางาน เพื่อเป็นการป้องกันและลดอุบัติเหตุจากการทํางาน ทําให้ผู้ใช้แรงงาน ซึ่งเป็นพลังสําคัญในการส่งเสริมขีดความสามารถในการแข่งขัน และพัฒนาระบบเศรษฐกิจของประเทศได้มีคุณภาพชีวิตที่ดียิ่งขึ้น จึงมอบของขวัญปีใหม่ 2564 ภายใต้แคมเปญ “ฝึกฟรี มีทักษะ ชนะอุบัติภัย ใส่ใจแรงงาน” โดยมอบให้กรมสวัสดิการและคุ้มครองแรงงาน จัดฝึกอบรมในหลักสูตร “เจ้าหน้าที่ความปลอดภัยในการทํางานระดับบริหาร” ไม่เรียกเก็บค่าบริการ เพื่อช่วยแบ่งเบาภาระ ลดต้นทุน ค่าใช้จ่ายให้สถานประกอบกิจการ ในช่วงสถานการณ์โรคติดเชื้อไวรัสโคโรนา 2019 (covid-19) ซึ่งการอบรมในครั้งนี้ สมาคมส่งเสริมความปลอดภัยและอนามัยในการทํางาน (ประเทศไทย) ในพระราชูปถัมป์ฯ เป็นหน่วยฝึกอบรมที่ขึ้นทะเบียนกับกรมฯ ได้ให้ความร่วมมือจัดอบรมฟรี เพื่อสอดรับกับแนวนโยบายดังกล่าว
อธิบดี กสร. กล่าวต่อไปว่า การอบรมในครั้งนี้ มีผู้เข้ารับการอบรมประกอบด้วย ลูกจ้าง นายจ้าง จํานวน 45 คน ระยะเวลาการฝึกอบรมรวม 12 ชั่วโมง มีเนื้อหาหมวดวิชาการบริหารงานความปลอดภัย อาชีวอนามัย และสภาพแวดล้อมในการทํางาน หมวดวิชากฎหมายความปลอดภัย อาชีวอนามัย และสภาพแวดล้อมในการทํางาน และหมวดวิชาระบบการจัดการด้านความปลอดภัยในการทํางาน มีวัตถุประสงค์ เพื่อมุ่งหวังให้ผู้เข้ารับการอบรมตระหนักถึงความสําคัญของงานด้านความปลอดภัยในการทํางาน และนําความรู้ที่ได้รับไปพัฒนางานด้านความปลอดภัยในการทํางาน ลดการเกิดอุบัติเหตุและโรคเนื่องจากการทํางานลงหรือไม่เกิดขึ้น ซึ่งจะเป็นประโยชน์ต่อทั้งตัวผู้เข้ารับการอบรม เพื่อนร่วมงาน สถานประกอบกิจการและประเทศสืบไป
รัฐบาลไทย-ข่าวทำเนียบรัฐบาล-พร้อม “รับรองรุ่นการผลิตวัคซีน” ทั้งนำเข้า - ในประเทศ
วันพุธที่ 24 กุมภาพันธ์ 2564
พร้อม “รับรองรุ่นการผลิตวัคซีน” ทั้งนําเข้า - ในประเทศ
...
แผนการจัดซื้อจัดหาวัคซีนของไทย
ไม่ได้ผูกขาดกับที่ใดที่หนึ่ง
แม้วัคซีนจากแอสตราเซเนกา
จะได้รับการอนุมัติขึ้นทะเบียนกับ อย. แล้ว
ก็ยังมีวัคซีนจากบริษัทต่าง ๆ เช่น ซิโนแวค
จอห์นสันแอนด์จอห์นสัน (ประเทศไทย)
ที่กําลังอยู่ระหว่างการพิจารณาขึ้นทะเบียน
.
เมื่อขึ้นทะเบียนวัคซีนแล้ว ขั้นตอนต่อไป
คือการรับรองรุ่นการผลิตวัคซีน
ในทุกรูปแบบ ซึ่งเป็นการตรวจสอบคุณภาพ
ความปลอดภัยของวัคซีนอีกครั้ง
ว่าตรงตามมาตรฐานที่ได้ขึ้นทะเบียนไว้หรือไม่
ก่อนที่จะนําไปใช้หรือจําหน่าย
.
สําหรับการรับรองรุ่นการผลิตวัคซีน
และยาชีววัตถุของประเทศไทยนั้น
เป็นที่ยอมรับของสากล โดยผ่านเกณฑ์
การตรวจประเมินจากองค์การอนามัยโลก
มาตั้งแต่ปี พ.ศ.2548
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การประชุมคณะกรรมการน้ำตาลทราย ครั้งที่ 2/2564
วันพุธที่ 24 กุมภาพันธ์ 2564
การประชุมคณะกรรมการน้ําตาลทราย ครั้งที่ 2/2564
รองปลัดเกษตรฯ เป็นประธานการประชุมคณะกรรมการน้ําตาลทราย ครั้งที่ 2/2564
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการน้ําตาลทราย ครั้งที่ 2/2564 ณ ห้องประชุมอาคารสํานักงานคณะกรรมการอ้อยและน้ําตาลทราย ชั้น 1 กระทรวงอุตสาหกรรม โดยที่ประชุมฯ ได้รับทราบและพิจารณาในประเด็นที่เกี่ยวข้อง ดังนี้
1) การกําหนดปริมาณน้ําตาลทรายให้โรงงานน้ําตาลผลิตในฤดุการผลิตปี 2563/2564 (บัญชีจัดสรรปริมาณน้ําตาลทรายครั้งที่ 2)
2) โครงการติดตามสถานการณ์น้ําตาลทราย อุตสาหกรรมต่อเนื่อง และการส่งออกน้ําตาลทรายปี 2564
3) รายงานสถานการณ์การจําหน่ายน้ําตาลทรายภายในและภายนอกประเทศ
4) สรุปปริมาณการขนย้ายน้ําตาลทรายที่ได้รับสิทธิของบริษัทผู้ผลิตสินค้าส่งออกปี 2564 ณ วันที่ 31 มกราคม 2564
5) รายงานการจําหน่ายและการขนย้ายน้ําตาลทรายดิบ เพื่อจําหน่ายภายในราชอาณาจักรก่อนฤดูกาลผลิตปี 2563/2564 และฤดูการผลิตปี 2563/2564
6) เวียดนามฟ้องไทยทุ่มตลาดน้ําตาลทราย
รัฐบาลไทย-ข่าวทำเนียบรัฐบาล-ถาม - ตอบ นายกรัฐมนตรี จากเวทีอภิปรายฯ 18 – 19 ก.พ. 64
วันพุธที่ 24 กุมภาพันธ์ 2564
ถาม - ตอบ นายกรัฐมนตรี จากเวทีอภิปรายฯ 18 – 19 ก.พ. 64
...
Q : รัฐบาลเอื้อประโยชน์ให้กลุ่มทุนพลังงาน?
A : เมื่อนายกรัฐมนตรีเข้าดํารงตําแหน่งได้เร่งแก้ไขปัญหาที่เกิดขึ้นจากรัฐบาลก่อนหน้า โดยอาจมีการแต่งตั้งบุคคลใกล้ชิดที่เชื่อใจได้เข้ามาแก้ปัญหาโดยเร็ว แต่เมื่อเวลาผ่านไปก็กลับมาใช้กลไกปกติ นายกรัฐมนตรีเป็นเพียงประธานการประชุมรับฟังทุกหน่วยงานและอนุมัติในหลักการ ยืนยันว่าตนไม่ได้เป็นรัฏฐาธิปัตย์ ไม่ต้องการแสวงหาประโยชน์ ไม่ชอบการคดโกง
.
Q : นายกรัฐมนตรีในฐานะประธาน ก.ตร. แต่งตั้งไม่โปร่งใส เรียกรับผลประโยชน์?
A : นายกรัฐมนตรีเป็นประธาน ก.ตร. ทํางานผ่านคณะกรรมการ และข้อเสนอที่คัดกรองมาจากสํานักงานตํารวจแห่งชาติ ทุกอย่างเป็นไปตามหลักเกณฑ์ของ พ.ร.บ.ตํารวจ พ.ศ. 2547 และยินดีเปิดกว้างให้ข้าราชการตํารวจร้องเรียนต่อศาลปกครองได้ หากไม่ได้รับความเป็นธรรม
.
Q : นายกรัฐมนตรีปล่อยให้บรรจุตํารวจสัญญาบัตร 400 คนในปี 2562 โดยไม่มีการสอบแข่งขัน?
A : การบรรจุแต่งตั้งนายตํารวจชั้นสัญญาบัตร เป็นอํานาจของสํานักงานตํารวจแห่งชาติ ไม่เกี่ยวข้องกับนายกรัฐมนตรี แต่ละปีใช้หลักเกณฑ์ 1. รับจากโรงเรียนนายร้อยตํารวจ 300 นาย 2.สอบเลื่อนระดับจากชั้นประทวน 200 นาย 3. สอบคัดเลือกบุคคลภายนอก 200 นาย 4. แต่งตั้งจากวุฒิที่ขาดแคลน เช่น แพทย์ นักวิทยาศาสตร์ 200 นาย 5. แต่งตั้งทายาทตํารวจที่เสียชีวิตจากการปฏิบัติหน้าที่ 100 นาย
Q : นายกรัฐมนตรีใช้อํานาจหน้าที่ในทางที่ผิด กรณีการเจรจาซื้อขายผ่านระบบ G to G
A : นายกรัฐมนตรียืนยันไม่มีส่วนรู้เห็นกับการทุจริตตามที่ถูกกล่าวอ้าง ไม่มีประเทศใดเป็นเจ้าของกิจการเอง โดยการซื้อขายระบบ G to G คือการรับรองว่า ได้ซื้อขายจากบริษัทที่รัฐบาลรับรอง กรณีการจัดซื้อรถบัสของกองทัพบก เป็นการดําเนินงานของกองทัพซึ่งผ่านการอนุมัติงบประมาณ 2 ระยะ และกําหนดกรอบ TOR ตามวัตถุประสงค์และการบริหารงานภายในของหน่วยงาน ไม่ได้ฝ่าฝืนกฎหมาย
.
Q : มีการใช้จ่ายงบกลางที่ไม่สามารถพิสูจน์ได้?
A : รัฐบาลใช้งบกลาง โดยผ่านการอนุมัติของคณะรัฐมนตรี เพื่อใช้จ่ายในกรณีเร่งด่วนจําเป็น ซึ่งไม่มีอยู่ในแผนงานประจําปี การกล่าวหาโดยไม่มีหลักฐานอาจถูกฟ้องร้องตามกฎหมายได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.กห.สหรัฐฯหารือสานต่อความร่วมมือทางทหาร พร้อมชื่มชมไทยรับมือกับสถานการณ์ COVID-19
วันพุธที่ 24 กุมภาพันธ์ 2564
รมว.กห.สหรัฐฯหารือสานต่อความร่วมมือทางทหาร พร้อมชื่มชมไทยรับมือกับสถานการณ์ COVID-19
พล.ท.คงชีพ ตันตระวาณิชย์ โฆษก กห. เปิดเผยว่า เมื่อ 23 ก.พ.64, 1900 (เวลาประเทศไทย) พล.อ. Lloyd Austin (ลอยด์ ออสติน) รมว.กห.สหรัฐฯ ได้หารือร่วมกับ พล.อ.ประยุทธ์ จันทร์โอชา นรม.และรมว.กห.ในโอกาสเข้ารับตําแหน่ง ผ่านระบบโทรศัพท์ทางไกล ณ ทําเนียบรัฐบาล
ทั้งสองฝ่ายได้ชื่นชมความสัมพันธ์ทางทหารระหว่างกันที่มีมายาวนาน ในฐานะไทยเป็นพันธมิตรที่เก่าแก่ที่สุดของสหรัฐฯในภูมิภาค พร้อมทั้งได้หารือสานต่อความร่วมมือทางทหารและแลกเปลี่ยนข้อคิดเห็นความมั่นคงของภูมิภาคร่วมกัน
พล.อ. Lloyd Austin ได้กล่าวชื่นชมไทยในการรับมือกับการแพร่ระบาดของโรค COVID-19 ได้เป็นอย่างดี พร้อมกล่าวว่าไทยเป็นประเทศที่มีบทบาทนําในภูมิภาคและขอให้ไทยใช้ความสัมพันธ์อันดีระหว่างกัน ช่วยแก้ปัญหาสถานการณ์ในภูมิภาค โดยสหรัฐฯยึดมั่นในหลักกฎหมายและหลักมนุษยธรรม และพร้อมให้การสนับสนุนไทย และได้กล่าวขอบคุณ กห.ที่สนับสนุนและให้ความร่วมมือทางทหารที่ผ่านมา โดยเฉพาะการฝึก Cobra Gold และยินดีให้การสนับสนุนการฝึก การศึกษาทางทหาร รวมทั้งความร่วมมือด้านอุตสาหกรรมป้องกันประเทศและด้านวิทยาศาสตร์และเทคโนโลยี เพื่อพัฒนาเสริมสร้างกําลังกองทัพไปด้วยกัน
พล.อ.ประยุทธ์ฯ ได้กล่าวแสดงความยินดีกับ พล.อ. Lloyd และขอบคุณ สหรัฐฯ ที่ให้การสนับสนุนทางทหารและการแก้ปัญหา COVID-19 ที่ผ่านมา พร้อมย้ําว่าไทย ยึดมั่นในกฎบัตรอาเซียนและวิถีประชาธิปไตยและสนับสนุนการแก้ปัญหาในภูมิภาคตามหลักสันติวิธี โดยพร้อมที่จะพัฒนาและขับเคลื่อนความร่วมมือในทุกด้านกับสหรัฐให้มีความแน่นแฟ้นมากยิ่งขึ้น และพร้อมสนับสนุนสหรัฐฯ เข้ามามีส่วนร่วมแก้ปัญหาในภูมิภาคอย่างสร้างสรรค์ เพื่อความสงบมั่นคงและประโยชน์ของภูมิภาคร่วมกัน
รัฐบาลไทย-ข่าวทำเนียบรัฐบาล-โครงการประกันรายได้เกษตรกรชาวสวนยาง ระยะที่ 2
วันพุธที่ 24 กุมภาพันธ์ 2564
โครงการประกันรายได้เกษตรกรชาวสวนยาง ระยะที่ 2
คกก.บริหารโครงการประกันรายได้เกษตรกรชาวสวนยาง ระยะที่ 2 มีมติเห็นชอบขออนุมัติงบประมาณเพิ่มเติมจํานวน 4,990.435 ล้านบาท เพื่อจ่ายชดเชยแก่เกษตรกรชาวสวนยางในงวดที่ 5 – 6
นายประยูร อินสกุล รองปลัดกระทรวงเกษตรและสหกรณ์ เปิดเผยภายหลังการประชุมคณะกรรมการบริหารโครงการประกันรายได้เกษตรกรชาวสวนยาง ระยะที่ 2 ณ ห้องประชุมกระทรวงเกษตรและสหกรณ์ ว่า ตามที่ ครม. มีมติให้ดําเนินโครงการประกันรายได้เกษตรกรชาวสวนยาง ระยะที่ 2 นั้น กระทรวงเกษตรและสหกรณ์ โดยการยางแห่งประเทศไทย ได้มีการกําหนดเป้าหมายเกษตรกรที่เข้าร่วมโครงการ จํานวน 1,834,087 ราย แบ่งเป็น เกษตรกรชาวสวนยางที่ขึ้นทะเบียนกับการยางแห่งประเทศไทย จํานวน 1,142,294 ราย เกษตรกรที่แจ้งข้อมูลพื้นที่ปลูกยางกับการยางแห่งประเทศไทย จํานวน 419,060 ราย และ คนกรีดยางที่ขึ้นทะเบียนกับการยางแห่งประเทศไทย จํานวน 272,733 ราย โดยได้กําหนดระยะเวลาการชดเชยรายได้จํานวน 6 ครั้ง คือ ครั้งที่ 1 เดือนตุลาคม 2563 ครั้งที่ 2 เดือนพฤศจิกายน 2563 ครั้งที่ 3 เดือนธันวาคม 2563 ครั้งที่ เดือนมกราคม 2564 ครั้งที่ 5 เดือนกุมภาพันธ์ 2564 และครั้งที่ 6 เดือนมีนาคม 2564 ซึ่งจะมีการจ่ายเงินในเดือนถัดไปในแต่ละครั้ง
สําหรับผลการดําเนินงานที่ผ่านมา ได้มีการสั่งจ่ายเงินไปแล้ว ในงวดที่ 1 – 4 จํานวน 9,333.321 ล้านบาท (ข้อมูล ณ วันที่ 24 ก.พ. 64) คิดเป็นร้อยละ 96.04 ของวงเงินงบประมาณเงินชดเชยที่ ครม. อนุมัติ (9,717.995 ล้านบาท)
และจากสถานการณ์ปัจจุบันที่ราคายางพารามีความผันผวนไม่สอดคล้องกับราคายางที่คาดการณ์ ณ ช่วงเวลาที่จัดทําโครงการฯ เสนอคณะรัฐมนตรี เมื่อวันที่ 3 พฤศจิกายน 2563 ที่ผ่านมา ซึ่งจากการคํานวณประเมินสถานการณ์ราคายาง ณ ปัจจุบัน คาดการณ์ว่าจะต้องใช้งบประมาณในการชดเชยส่วนต่างราคาประกันในงวดที่ 5 – 6 วงเงินงบประมาณ 5,265.295 ล้านบาท ซึ่งเกินวงเงินที่เคยได้รับอนุมัติเบื้องต้น ที่ประชุมจึงมีมติเห็นชอบขออนุมัติงบประมาณเพิ่มเติมจํานวน 4,990.435 ล้านบาท (แบ่งเป็น งบประมาณสําหรับประกันรายได้เกษตรกรชาวสวนยาง 4,880.621 ล้านบาท และงบประมาณสําหรับชดเชยต้นทุนเงินในอัตราเงินฝากประจํา 12 เดือน ของ ธ.ก.ส. บวก 1 ภายในวงเงินไม่เกิน 109.814 ล้านบาท)